มันนี่ทูเดย์
ผุดกรมธรรม์ดูแลพ่อแม่ช่วงลูกไม่อยู่บ้าน
7 ก.ย. 2558

ผุดกรมธรรม์ดูแลพ่อแม่ช่วงลูกไม่อยู่บ้าน 
นายทอม เครือโสภณ ประธานบริหาร บริษัท ทูนประกันภัย เปิดเผยว่า จะเปิดตัวกรมธรรม์การท่องเที่ยวตัวใหม่ปลายปีนี้ เพื่อให้ความคุ้มครองกับบ้าน หรือบิดามารดาในช่วงที่ผู้เอาประกันเดินทางท่องเที่ยว โดยจะคุ้มครองกรณีบ้านถูกโจรกรรม ได้รับผลกระทบจากภัยพิบัติ ผลกระทบจากภัยการเมือง หรือบิดามารดาเสียชีวิต ในช่วงที่ผู้เอาประกันเดินทางท่องเที่ยว คิดค่าเบี้ยที่ 99 บาท และมีทุนประกันสูงสุด 5 หมื่นบาท ตั้งเป้ายอดขาย 1% จากนักเดินทางทั้งหมดของไทยราว 20-30% นอกจากนี้จะกลับมาขายประกันผ่านตู้เติมเงินบุญเติมอีกครั้ง หลังสำนักงานคณะกรรมการกำกับและส่งเสริมการประกอบธุรกิจประกันภัยให้ความเห็นชอบแล้ว